Case ID: 1117703
Sentence 1: Belə ki, o, “xxxx” mənzil tikinti kooperativinin sədri vəzifəsində işləyərkən, xidməti vəzifələrinin icrası ilə əlaqədar özü və üçüncü şəxslər üçün qanunsuz üstünlük əldə etmək məqsədilə, kooperativin 07.01.2005-ci il tarixli Nizamnaməsinə əsasən mənzillərin satışını həyata keçirmək və s. öhdəliklərin yerinə yetirilməsinə səlahiyyətli məsul şəxs kimi, həmin vəzifələri yerinə yetirməyərək, öz qulluq səlahiyyətlərindən qulluq mənafeyinə qəsdən zidd olaraq istifadə edib, kooperativ tərəfindən Bakı şəhəri, Nərimanov rayonu X.Şuşinski küçəsi 955-ci məhəllədə inşa edilən 21 mərtəbəli binanın 2ci korpus, 3-cü blok, 6-cı mərtəbəsində yerləşən, ümumi tikinti sahəsi 161,4 kv.m olan 3 otaqlı, 157 saylı mənzilin MTK-nın sabiq sədri X7 tərəfindən 18.12.2006-cı il tarixdə Zərərçəkmiş şəxs2 104.910 ABŞ dollarına satılaraq, həmin tarixli 87 nömrəli müqavilə ilə sonuncunun adına rəsmiləşdirildiyini bildiyi, bundan başqa, mənzilin dəyərinin Zərərçəkmiş şəxs2 tərəfindən tam ödənilməsi barədə özü tərəfindən 14.06.2013-cü il tarixli maliyyə arayışı verildiyi halda, eyni mənzili yenidən 29 sentyabr 2015-ci ildə Zərərçəkmiş şəxs1 150.000 manata qanunsuz sataraq, həmin gün kooperativin Bakı şəhəri, Nərimanov rayonu X.Şuşinski küçəsində yerləşən ofisində həmin pul vəsaitini Zərərçəkmiş şəxs1 alaraq şəxsi ehtiyaclarına xərcləyib, Zərərçəkmiş şəxs1 məxsus külli miqdarda özgə əmlakını öz qulluq mövqeyindən istifadə etməklə aldatma və etibardan sui-istifadə etmə yolu ilə ələ keçirib dələduzluq etmiş, daha sonra özünün qanunsuz əməllərini davam etdirməklə qeyd olunan mənzilin Zərərçəkmiş şəxs1 adına satılması haqqında məzmununa bilə-bilə yalan məlumatları daxil etdiyi saxta rəsmi sənədləri – 29.09.2015-ci il tarixli müqavilə və mənzilin dəyərinin Zərərçəkmiş şəxs1 tərəfindən tam həcmdə ödənilməsi barədə maliyyə arayışını tərtib edib, özünün imzasını dəyişdirib imza etməklə, həmçinin qeyd olunan sənədlərimənzil tikinti kooperativinin dairəvi möhürü ilə təsdiq edərək Zərərçəkmiş şəxs1 verib tamah niyyəti ilə vəzifə saxtakarlığı törətmiş, Zərərçəkmiş şəxs2 mənzil üzərində əmlak hüququnu pozaraq onu faktiki olaraq mənzildən məhrum etməklə fiziki şəxsin hüquqlarına və qanuni mənafelərinə mühüm zərər vurulmasında ifadə olunan vəzifə səlahiyyətlərindən sui-istifadə etmişdir.